নিত্যনতুন মিষ্টির খোঁজে রীতিমতো পরীক্ষা-নিরীক্ষা চালান শৈবালবাবু। যার জন্য ক্রিম, ক্যাডবেরিও জুড়েছে ছানার, খোয়া ক্ষীরের সঙ্গে। শৈবাল মোদকের মেয়ে এমটেক পাশ করে চাকরির পথ ধরেননি। বাবার ব্যবসাকে আরও এগিয়ে নিয়ে যেতে তিনি পুরোদমে রয়েছেন। মিষ্টির অনলাইন ব্যবসাকে আরও প্রসারিত করতে চেষ্টা করছেন সূর্য মোদকের বর্তমান প্রজন্ম। এরজন্য প্রথম সারির বেশ কিছু সংস্থার সঙ্গে তারা কথাও বলেছে।